Source: https://www.szcoportal.sk/33/prijmy-z-pouzitia-diela-a-umeleckeho-vykonu-uniqueidmRRWSbk196FPkyDafLfWAKMZRRfHpUrVKGHblQ5k53-IayZCPnGgOA/
Timestamp: 2019-06-19 01:11:11+00:00
Document Index: 2908966

Matched Legal Cases: ['§ 6', '§ 6', '§ 10', '§ 137', '§ 6', '§ 829', '§ 10', '§ 6', '§ 10', '§ 6', '§ 6', '§ 43', '§ 43', '§ 6', '§ 43', '§ 6', '§ 6', '§ 43']

Príjmy z použitia diela a umeleckého výkonu | SZČO online
27.8.2018, Ing. Ida Gelatová, Ing. Viera Mezeiová, Zdroj: Verlag Dashöfer
5.3.9.2.5 Príjmy z použitia diela a umeleckého výkonu
Príjmami z použitia diela a použitia umeleckého výkonu podľa § 6 ods. 4 zákona č. 595/2003 Z.z. o dani z príjmov v zn.n.p. (zákon o dani z príjmov) sú príjmy, ktoré sú vyplácané podľa osobitného predpisu , ktorým je zákon č. 185/2015 Z.z. Autorský zákon v zn.n.p. - „Autorský zákon”, a to len vtedy, ak tieto príjmy nepatria do príjmov podľa § 6 ods. 2 písm. a) zákona o dani z príjmov, teda ak nejde o príjmy z vytvorenia diela a umeleckého výkonu . Ide o príjmy za používanie už vytvoreného diela a umeleckého výkonu na základe licenčnej zmluvy a príjmy, ktoré vyplácajú organizácie kolektívnej správy práv podľa zmlúv uzatvorených s používateľmi predmetov ochrany za nositeľov práv, ktorých zastupujú na základe zmluvy.
Takéto príjmy je možné deliť len spôsobom uvedeným v § 10 ods. 1 zákona o dani z príjmov. Ak boli takéto príjmy dosiahnuté spoločne dvoma alebo viacerými daňovníkmi z dôvodu spoluvlastníctva k veci alebo zo spoločných práv a spoločné výdavky vynaložené na ich dosiahnutie, zabezpečenie a udržanie sa zahrnú do základu dane jednotlivých daňovníkov podľa ich spoluvlastníckych podielov, ak nie je právnym predpisom ustanovený alebo účastníkmi dohodnutý iný podiel (§ 137 až 142 OZ (Občianskeho zákonníka)).
Daňovník s príjmami podľa § 6 ods. 2 písm. a) zákona o dani z príjmov, môže uzatvoriť zmluvu o združení podľa § 829 až 841 OZ (Občianskeho zákonníka) a následne môže deliť spoločne dosiahnuté príjmy spôsobom uvedeným v § 10 ods. 2 zákona o dani z príjmov.
Daňovník s príjmami podľa § 6 ods. 4 zákona o dani z príjmov nemôže deliť tieto príjmy podľa § 10 ods. 2 zákona o dani z príjmov, a to ani vtedy, ak by mal uzatvorenú zmluvu o združení.
S účinnosťou od roku 2016 zdaňujú autorské honoráre predovšetkým daňou vyberanou zrážkou z príjmov z
- vytvorenia diela a z podania umeleckého výkonu - § 6 ods. 2 písm. a) ZDP (aktívne),
- použitia diela a použitia umeleckého výkonu - § 6 ods. 4 ZDP (pasívne).
Zrážková daň sa uplatní v jednotnej výške 19 %, pričom
zdanenie zrážkovou daňou sa uplatní vtedy, ak nie je uzatvorená dohoda autora s platiteľom o neuplatnení zrážkovej dane,
príjem sa pred uplatnením zrážkovej dane zníži len o zrazený príspevok podľa osobitného predpisu (zákon č. 13/1993 Z. z. o umeleckých fondoch v zn.n.p) – 2 % odvod do LITA, FVU, HF [(§ 43 ods. 5 písm. b) zákona o dani z príjmov], t.j. nie je možné uplatniť iné daňové výdavky,
nemožno z týchto príjmov vykázať daňovú stratu a ani odpočítavať daňovú stratu vykázanú v predchádzajúcich zdaňovacích obdobiach,
nie je možné uplatniť nezdaniteľné častí základu dane a daňový bonus na vyživované dieťa.
Príjmy, ktoré nemožno zdaniť zrážkovou daňou podľa § 43 zákona o dani z príjmov sú taxatívne vymenované v § 6 ods. 2 písm. a) ZDP a sú to príjmy z
- vydávania, rozmnožovania a rozširovania literárnych diel a iných diel na vlastné náklady,
- vytvorenia alebo zhotovenia iného predmetu duševného vlastníctva a
- použitia iného predmetu duševného vlastníctva alebo z postúpenia práv k predmetu duševného vlastníctva.
Podľa § 43 ods. 14 zákona o dani z príjmov, z príjmov z vytvorenia diela a z podania umeleckého výkonu - § 6 ods. 2 a z použitia diela a použitia umeleckého výkonu - § 6 ods. 4 cit. zákona sa daň nevyberie, len ak
sa daňovník o tom vopred písomne dohodne s platiteľom dane a zároveň
túto dohodu platiteľ dane oznámi správcovi dane.
Ak sa teda autor s platiteľom dane (s platiteľom uvedených príjmov) dohodne o nezrazení dane z týchto príjmov, zahrnie si ich po skončení zdaňovacieho obdobia do daňového priznania fyzickej osoby typ B.
Podľa § 43 ods. 14 zákona o dani z príjmov je platiteľ…